ขอปรึกษาหน่อยค่า พอดีได้ฝังยาคุม 5 ปี ช่วงที่ฝังอยู่ประมาณ พ.ศ 2559 แล้วพอดีเมื่อวานมีเพศสัมพันธ์กับแฟนโดยไม่ได้ป้องกัน แบบนี้จะมีสิทธิ์ท้องไหมคะ ช่วงต้นเดือนพฤศจิกายนพึ่งมีประจำเดือนไปแบบนี้มีสิทธิ์ท้องไหมคะ
สวัสดีค่ะ ประสิทธิภาพของยาฝังคุมกำเนิดนั้นถือว่าดีมาก โดยจะช่วยป้องกันการตั้งครรภ์ได้มากกว่า 99% หรือตามทฤษฎีแล้ว จะมีโอกาสการล้มเหลวทำให้เกิดการตั้งครรภ์ได้เพียง 0.05% หรือเท่ากับ 1 ใน 2000 คนเท่านั้นค่ะ ดังนั้น หากยาฝังคุมกำเนิดยังไม่หมดอายุ โอกาสที่จะตั้งครรภ์นั้นก็มีน้อยอย่างยิ่งค่ะและในขณะที่ฝังยาคุมกำเนิดอยู่ ก็จะทำให้มีประจำเดือนมาผิดปกติได้ โดยอาจมาแบบกะปริดกะปรอย มาบ่อย มานาน หรือมีปริมาณมากได้ หรืออาจทำให้ประจำเดือนขาดหายไปก็ได้ค่ะ